[{"text_idx": "#000000", "text": "Kampanja veturo de \u2018Fluo de Amo\u2019, politika partio en Tunizio"}, {"text_idx": "#000001", "text": "Tuniziaj retumantoj nun kune kolektas la plej amuzajn kaj plej ridindajn momentojn de la balota kampanjo en Tumblr-blogo nomata #TnElecFails."}, {"text_idx": "#000002", "text": "La kampanjo por la tuniziaj parlamentaj balotadoj komencig\u0302is la 4-an de oktobro. Pli ol 5 milionoj da registritaj voc\u0302donantoj elektos 217 membrojn de la Asembleo de la Deputitoj de la Popolo la 26-an de oktobro."}, {"text_idx": "#000003", "text": "Du el la plej fortaj konkurantoj c\u0302i-jare estas la islamista movado Ennahda, kiu gajnis la balotadon en 2011, kaj Nidaa Tounes, kiu estis fondita en 2012 kaj kies estro estas 86-jarag\u0302a Beji Caid Essebsi, kiu laboris antau\u0306e por la au\u0306tokratoj Habib Bourguiba kaj Zine el-Abidin Ben Ali."}, {"text_idx": "#000004", "text": "Sed ekzistas pli ol 1300 balotaj listoj kaj pli ol 13 000 kandidatoj, do oni trovas multajn ridindaj\u0302ojn en c\u0302i-jara kampanjo, inkluzive de la emblemoj, nomoj kaj sloganoj de la balotaj listoj."}, {"text_idx": "#000005", "text": "\u201cMi s\u0302atas\u201d estas la emblemo de c\u0302i tiu listo"}, {"text_idx": "#000006", "text": "Nomo de la listo: \u201cla mizeruloj\u201d, slogano: \u201cespero por la generacioj\u201d"}, {"text_idx": "#000007", "text": "La sendependa listo \u2018Mi deziras ke mia lando estu pura\u2019 estis afis\u0302ita sur muro apud supera mezlernejo, sen la fotoj de la kandidatoj, sed kun la mesag\u0302o: \u201cniaj fotoj ne gravas, kio gravas estas realigi niajn promesojn al vi\u201d. La listo ne restis longe sen fotoj, kaj oni aldonis c\u0302i tiun noton kiel respondon: \u201cC\u0302iuokaze ni ne bezonas viajn vizag\u0302ojn\u201d."}, {"text_idx": "#000008", "text": "Tondilo estas la emblemo de la Tunizia Partio, c\u0302ar ili volas \u201ccirkumcidi la sekurecon [institucion], la jug\u0302istaron kaj la administracion.\u201d Plej vers\u0302ajne ili volis diri \u201cpurigi\u201d au\u0306 \u201csenkoruptigi\u201d, sed ili elektis la vorton \u201ccirkumcidi\u201d."}, {"text_idx": "#000009", "text": "Nu, verdire g\u0302i ne estas elekto. Kiu ne priridus la \u201cmizerulojn, esperon por la generacioj\u201d au\u0306 partion, kiu volas \u201ccirkumcidi la sekurecan kaj jug\u0302istaran instituciojn kaj la administracion\u201d?"}, {"text_idx": "#000010", "text": "\u201cUne journe\u0301e sans rire est une journe\u0301e perdue\u201d \u2014 devise de nos politiciens qui l'appliquent pour le bien du peuple.. #tnelec2014"}, {"text_idx": "#000011", "text": "\u201cTago sen ridoj estas perdita tago\u201d, jen la slogano efektivigita de niaj politikistoj por la bono de la popolo."}, {"text_idx": "#000012", "text": "Sed samtempe c\u0302i tiu mokado spegulas la malkontenton de la popolo pri la politika klaso en Tunizio, kiu nun, jam kvar jarojn post la faligo de la reg\u0302imo de Ben Ali, faris nur malmulton por respondi al la urg\u0302aj soci-ekonomiaj aspiroj de tunizianoj."}, {"text_idx": "#000013", "text": "Tion spegulis la protesto de grupo da senlaboraj universitataj diplomitoj en Metlaoui, malric\u0302ig\u0302inta urbo en la provinco Gafsa en la sudokcidenta Tunizio. Ili skribis \u201cpor vendo\u201d sur siaj universitataj diplomoj kaj afis\u0302is ilin sur muro por balotaj listoj."}, {"text_idx": "#000017", "text": "[Atentu ke tiu c\u0302i artikolo aperis unue en la hispana la 10-an de okobro 2014]"}, {"text_idx": "#000018", "text": "Per la plano Vive Digital 2 (2014-2018), la ministro pri informadika kaj komunikada teknologioj de Kolombio, Diego Molano iniciatis novan politikon nomatan \u2018publika nubo\u2019 au\u0306 civitana tapis\u0302o."}, {"text_idx": "#000020", "text": "Unu el tiuj zorgitaj civitanoj, la kolombia ing\u0302eniero Pedro Rivera, verkis dokumenton per kiu li petis informojn pri la projekto de la Ministerio pri informadiko. La ing\u0302eniero esperas pri la subteno de la kolektivo RedPatodos, kiu pledas por absoluta travidebleco de publika politiko. Rivera argumentas ke la iniciato povus esti malfarata, replanata au\u0306 ke oni petu la aprobon de la societo por realigi g\u0302in."}, {"text_idx": "#000021", "text": "En la portalo de Pastebin, Rivera agnoskas la funkciojn, kiujn la sistemo ofertas, sed kritikas ke la maniero, en kiu g\u0302i estis planita, povus instigi je c\u0302iu ajn misuzo kaj atako kontrau\u0306 homaj rajtoj. En tiu c\u0302i paragrafo li memorigas la revelaciojn de Edward Snowden rilate al Google."}, {"text_idx": "#000022", "text": "Todo esto significa que ba\u0301sicamente toda tu existencia ante el estado se reduce a una cuenta de \u201cGoogle\u201d. Como sabemos por las revelaciones de Edward Snowden, \u201cGoogle\u201d tiene pleno poder de leer informacio\u0301n, analizarla, copiarla, venderla o cerrar cuentas sin ma\u0301s ni ma\u0301s. Si sustituimos a \u201cGoogle\u201d por una empresa privada controlada a trave\u0301s de concesiones por el gobierno colombiano, que nos podemos esperar?"}, {"text_idx": "#000023", "text": "C\u0302io c\u0302i signifas ke via tuta ekzisto por la s\u0302tato reduktig\u0302as al Google-konto. Kiel ni scias el la revelacioj de Edward Snowden, Google havas la kompletan povon legi informojn, analizi ilin, kopii ilin, vendi ilin au\u0306 haltigi kontojn sen iu ajn kialo. Se ni anstatau\u0306igas Google per privata entrepreno kontrolata per la permeso de la kolombia registaro, kion ni atendu?"}, {"text_idx": "#000024", "text": "La kolektivo RedPatodos mem publikigis la tekston \u201cZorgoj kaj proponoj pri la \u201cCivitana Tapis\u0302o\u201d [es], konfirmante sian partoprenon per la rajto de peticio kaj la neceso revizii la iniciaton. Jen la konkludo:"}, {"text_idx": "#000025", "text": "Es claro que tenemos demasiadas preocupaciones y pocas claridades, algunas de estas preguntas vienen de la poca informacio\u0301n concreta sobre el proyecto y otras ma\u0301s sobre la existencia de contratos que parecieran estar relacionados. Obvio, si ya hay contratos el margen de incidencia es mucho menor que si es una propuesta abierta para el debate y su mejoramiento. Hemos realizado una recopilacio\u0301n de la informacio\u0301n que creemos esta\u0301 relacionada con el proyecto pero sabemos que esta\u0301 incompleta. Ante la falta de certezas e informacio\u0301n pu\u0301blica y veraz sobre este proyecto, hemos decidido presentar un derecho de peticio\u0301n a MinTIC solicitando ma\u0301s informacio\u0301n y con esta definir una ruta posible para afectar esta propuesta buscando la garanti\u0301a de nuestros derechos un espacio de dia\u0301logo inicialmente de nosotros, la idea es que pueda la sociedad involucrarse en la medida de lo posible y tambie\u0301n otros colectivos y sectores."}, {"text_idx": "#000026", "text": "Estas klare ke ni havas tro da zorgoj kaj maltro da klarigoj, kelkaj el tiuj demandoj venas pro la malmulteco de konkretaj informoj pri la projekto kaj aliaj pli pro la ekzisto de kontraktoj kiuj s\u0302ajnas rilati al g\u0302i. Kompreneble, se ekzistas jam kontraktoj, la agadkampo estas multe pli malgranda ol se temas pri malferma propono al diskuto kaj plibonigado.\nNi konstatis ke rekompilado de la informoj kiujn ni kreas rilatas al la projekto, sed ni scias ke g\u0302i estas nekompleta. Pro la manko de certeco kaj fidindaj informoj pri la projekto, ni decidis prezenti nian rajton peticii al la Ministerio pri Informadiko, petante pli da informoj. Per tiuj informoj ni difinu eblan vojon por influi la proponon, serc\u0302ante garantion de niaj rajtoj, spacon por dialogo. La ideo estas ke la socio povu engag\u0302ig\u0302i lau\u0306eble plej baldau\u0306 en la medio kaj ankau\u0306 aliaj kolektivoj kaj sektoroj."}, {"text_idx": "#000027", "text": "Carolina Botero, rubriko-verkantino por El Espectador [es], esprimas sian zorgon kaj indikas la silenton de la Ministerio de Informadikp konfrontite kun komentoj publikigitaj en la portalo de Karisma [es]:"}, {"text_idx": "#000030", "text": "G\u0302is nun ne ekzistas respondo de la nacia registaro kaj la civitanoj dau\u0306re atendas."}, {"text_idx": "#000032", "text": "[La originalo de c\u0302i tiu artikolo aperis la 5-an de septembro, 2014.]"}, {"text_idx": "#000033", "text": "La politika karikaturisto @remonwangxt el la kontinenta C\u0302inio proklamas ke tiu decido estas la fino de la \u201cunu lando, du sistemoj\u201d per sia lasta desegnaj\u0302o en Twitter."}, {"text_idx": "#000034", "text": "Kiam C\u0302inio decidis ke komitato favora al Pekino antau\u0306elektu la kandidatojn por la venonta elekto de la c\u0302efadministranto de Honkongo, g\u0302i frakasis la revon de la urbo pri demokratia reformo."}, {"text_idx": "#000035", "text": "Sed por la ideologoj de la C\u0302ina Komunista Partio (C\u0302KP), tio estas demokratia reformo \u2014 c\u0302instila."}, {"text_idx": "#000036", "text": "Kelkaj pruntis la sloganon de eks-estro de la C\u0302KP Deng Xiaoping \u201cKelkaj homoj ric\u0302ig\u0302u unue\u201d, per kiu li intencis la c\u0302inian turnon al merkatfavora politiko, kaj modifis g\u0302in al \u201cKelkaj homoj ricevu demokration unue\u201d pledante por la leg\u0302a kadro de universala voc\u0302donado pri la estro de Honkongo. La uzo de la frazo indikas ke c\u0302i tiu politika reformo signifus turni Honkongon en eksperimentejon de neokcidenta \u201cdemokratia\u201d sistemo, kiu kongruas kun la c\u0302eflanda sistemo."}, {"text_idx": "#000037", "text": "Honkongo, kiel eksa brita kolonio, g\u0302uas certan kvanton da au\u0306tonomio disde C\u0302inio surbaze de la principo de \u201cunu lando, du sistemoj\u201d. G\u0302i estas speciala administra regiono. Pekino promesis al la urbo ke la homoj povos elekti la novan c\u0302efadministranton en 2017, sed nun la Konstanta Komitato de la Nacia Popola Kongreso de C\u0302inio (NPK) decidis ke kandidatoj devas ricevi almenau\u0306 50-procentan subtenon de Nomuma Komitato el 1200 pekin-favoraj membroj, antau\u0306 ol ili povos partopreni en la balotado."}, {"text_idx": "#000038", "text": "Al pordemokratiaj aktivuloj en Honkongo, kiuj postulas la rajton elekti la kandidatojn, tio subfosas rektan voc\u0302donadon. Al la oficialuloj de la kontinenta C\u0302inio la Nomuma Komitato per sia \u201ckolektiva volo\u201d protektas la unupartian reg\u0302imon en C\u0302inio kaj laboras akorde kun la koncepto de \u201clibera diskuto, unueca agado\u201d sub la sovetstila \u201cdemokratia centrismo\u201c. Kelkaj c\u0302efaj oficialuloj el Pekino malkas\u0302e malaprobis la postulon pri vera universala voc\u0302donado kiel provon lanc\u0302i koloran revolucion kiel minacon al la nacia sekureco."}, {"text_idx": "#000039", "text": "Retumantoj de la kontinenta C\u0302inio diskutis la demokratian eksperimenton post la decido de NPK, kaj kelkaj diris ke g\u0302i minacas la principon de Honkongo \u201cunu lando, du sistemoj\u201d, kiu garantias la liberecojn de la urbo. La sekva s\u0302erco viruse disvastig\u0302is en la sociaj retoj:"}, {"text_idx": "#000040", "text": "\u9999\u6e2f\u4eba\u4e00\u76f4\u5728\u6865\u4e0a\u8d70\u5f97\u597d\u597d\u7684,\u975e\u8981\u628a\u4eba\u5bb6\u62fd\u4e0b\u6cb3\u6765\u4e00\u5757\u513f\u6478\u77f3\u5934"}, {"text_idx": "#000041", "text": "La homoj de Honkongo kutimas mars\u0302i sur ponto kaj vi devas pus\u0302i ilin en la riveron, por ke ili \u201cmars\u0302u trans la riveron kaj palpu la vojon\u201d kun vi."}, {"text_idx": "#000042", "text": "La esprimo \u201cmars\u0302i trans la riveron kaj palpi la vojon\u201d estis uzata de Deng Xiaoping por antau\u0306enigi la grandan ekonomian reformon de la 1980-aj jaroj."}, {"text_idx": "#000043", "text": "La reago de la karikaturisto @remonwangxt estis pli rekta. Li desegnis la decidon de NPK kiel proklamon de la fino de la \u201cunu lando, du sistemoj\u201d:"}, {"text_idx": "#000044", "text": "\u515a\u56fd\u52bf\u529b\u6240\u5230\u4e4b\u5904,\u771f\u666e\u9009,\u771f\u6c11\u4e3b\u662f\u4e0d\u4f1a\u6709\u7684,\u6709\u7684\u53ea\u662f\u201c\u771f\u00b7\u4e00\u56fd\u4e00\u5236\u201d\u3002 /Ky2N4G8q2Q"}, {"text_idx": "#000045", "text": "Kie ajn la regpovo de unupartia s\u0302tato etendig\u0302as, tie ne estos vera universala voc\u0302donado kaj demokratio. Nun restas nur \u201cvera unu lando, unu sistemo\u201d."}, {"text_idx": "#000046", "text": "La pekina registaro fanfaronis pri la originaleco de la \u201csolvo\u201d per nomuma komitato en la antau\u0306enigo de neokcidenta demokratio en Honkongo. En la populara Twitter-simila servo Sina Weibo, Huey montris ke tiu sistemo estas kopio de la irana kaj rusia modeloj:"}, {"text_idx": "#000047", "text": "\u5b98\u65b9\u7684\u9999\u6e2f\u666e\u9009\u65b9\u6848,\u4e00\u70b9\u90fd\u4e0d\u65b0\u9c9c\u3002\u4f0a\u6717\u7684\u5baa\u6cd5\u76d1\u62a4\u59d4\u5458\u4f1a\u542c\u8bf4\u8fc7\u5427?\u8d77\u7684\u5c31\u662f\u201c\u63d0\u540d\u59d4\u5458\u4f1a\u201d\u7684\u4f5c\u7528,\u91cc\u9762\u7684\u4eba\u90fd\u662f\u54c8\u6ca1\u5185\u8863\u4eb2\u624b\u6311\u9009\u7684,\u6240\u4ee5\u7a0d\u5fae\u4eb2\u897f\u65b9\u7684\u5019\u9009\u4eba\u8ddf\u672c\u4e0d\u53ef\u80fd\u51fa\u73b0\u5728\u9009\u7968\u4e0a\u3002\u4fc4\u7f57\u65af\u7684\u5404\u201c\u81ea\u6cbb\u201d\u5171\u548c\u56fd\u7684\u603b\u7edf\u662f\u600e\u4e48\u9009\u7684\u77e5\u9053\u5417?\u7531\u666e\u4eac\u63d0\u540d,\u518d\u7531\u5404\u5171\u548c\u56fd\u7684\u8bae\u4f1a\u201c\u786e\u8ba4\u201c\u3002\u90fd\u662f\u522b\u4eba\u73a9\u5269\u4e0b\u7684\u5566\u3002"}, {"text_idx": "#000048", "text": "La sistemo de la registaro pri universala voc\u0302donado en Honkongo ne estas originala. C\u0302u vi au\u0306dis pri la Gardista Konsilantaro en Irano? G\u0302i funkcias same kiel la \u201cnomuma komitato\u201d. La membroj estas elektitaj de Hassan Rouhani. Neniu okcident-favora politikisto povas aperi en la elektoj. C\u0302u vi scias kiel la prezidantoj de c\u0302iuj \u201cau\u0306tonomaj\u201d respublikoj de Rusio estas elektitaj? Ili c\u0302iuj nomumig\u0302as de Putin kaj estas \u201ckonfirmitaj\u201d de konsilantaroj de la respublikoj. La nuna decido estas nura kopio."}, {"text_idx": "#000050", "text": "\u9999\u6e2f\u7ec8\u5f52\u662f\u9999\u6e2f\u4eba\u7684\u9999\u6e2f\u3002\u8bdd\u8bf4\u4f60\u519b\u961f\u4e5f\u9a7b\u4e86,\u5916\u4ea4\u4e5f\u7ba1\u4e86,\u63d0\u540d\u59d4\u5458\u4f1a\u666e\u9009\u600e\u4e48\u4e86,\u5341\u5206\u4e4b\u4e00\u59d4\u5458\u5373\u53ef\u63d0\u540d\u53c8\u600e\u4e48\u4e86,\u4e3a\u4f55\u975e\u8981\u628a\u6301\u63d0\u540d\u3001\u4ee5\u515a\u6cbb\u6e2f,\u4e0d\u8ba9\u4e00\u6b65?\u597d\u7aef\u7aef\u7684\u56fd\u5185\u653f\u6cbb,\u975e\u5f04\u5f97\u5929\u6012\u4eba\u6028\u3001\u9a91\u864e\u96be\u4e0b,\u641e\u6210\u56fd\u9645\u4e8b\u4ef6\u624d\u80af\u7f62\u4f11\u3002\u8c01\u5f53\u9009\u90fd\u662f\u4e2d\u56fd\u4eba,\u7a76\u7adf\u6015\u4ec0\u4e48\u3002\u5c0f\u4e8b\u5f04\u6210\u5927\u4e8b,\u597d\u4e8b\u5f04\u6210\u574f\u4e8b,\u4eba\u732a\u7684\u8868\u73b0\u3002"}, {"text_idx": "#000051", "text": "Honkongo apartenas al la homoj de Honkongo. Vi [la kontinenta C\u0302inio] havas la armeon postenigitan en la teritorioj kaj vi respondecas pri diplomatio. Kial vi ne povas akcepti nomuman komitaton formitan per rekta elekto? Kial vi ne povas akcepti nomumadon per 10-procenta voc\u0302donado en la nomuma komitato? Kial vi devas manipuli la nomumadon kaj apliki la partian regulon al Honkongo? C\u0302i tio estas enlanda politiko kaj vi nur volas kolerigi kaj frustrigi c\u0302iujn kaj fari el g\u0302i internacian aferon. Kiu ajn elektig\u0302as, ili ja c\u0302iuj estas c\u0302inoj. Kion vi timas? Malgrandaj\u0302o ig\u0302as granda afero, bona faro ig\u0302as malbona faro. La decido spegulas la naturon de la decidfaranto kaj montras c\u0302u li estas homo au\u0306 porko."}, {"text_idx": "#000052", "text": "Nan Kezhoz pripensis ke la s\u0302tato neniam akiros sian legitimecon, se g\u0302i ne donas la elektorajton al la civitanoj:"}, {"text_idx": "#000055", "text": "He Weifang, profesoro pri juro en Pekino, kredas ke la pekina traktomaniero de la situacio ne nur riskos la principon de \u201cunu lando, du sistemoj\u201d en Honkongo, sed ke g\u0302i ankau\u0306 forpelos Tajvanon de paca reunuig\u0302o kun C\u0302inio. Lia pepo en Weibo estis cenzurita, sed reakirita per la kontrau\u0306-cenzura retejo :"}, {"text_idx": "#000056", "text": "\u53ef\u8651\u8005,\u8fd9\u4e2a\u653f\u5e9c\u5728\u56fd\u9645\u793e\u4f1a\u4e4b\u4e2d\u5927\u5ead\u5e7f\u4f17\u4e4b\u4e0b\u53d8\u6210\u4eba\u89c1\u4eba\u538c\u7684\u89d2\u8272\u3002\u5f53\u5e74\u8fd8\u8bbe\u60f3\u901a\u8fc7\u4e00\u56fd\u4e24\u5236\u4e3a\u6e2f\u6fb3\u6811\u4e2a\u699c\u6837,\u4e3a\u53f0\u6e7e\u4eba\u6811\u4e00\u8303\u672c\u3002\u773c\u4e0b\u8fd9\u79cd\u5e72\u6cd5,\u660e\u660e\u662f\u5c06\u53f0\u6e7e\u5f80\u5916\u63a8!"}, {"text_idx": "#000057", "text": "Tio, kio zorgigas min, estas ke la registaro nun agas kvazau\u0306 c\u0302ikanulo en la internacia socio. Antau\u0306 jaroj la principo de \u201cunu lando, du sistemoj\u201d estis instalita en Honkongo kaj Makao kiel ekzemplo por Tajvano [kaj por prepari la reunuig\u0302on]. La nuna metodo forpelas Tajvanon."}, {"text_idx": "#000058", "text": "Tajvano kaj C\u0302inio disig\u0302is en 1949 post la interna milito. C\u0302inio konsideras demokratian Tajvanon kiel disigitan teritorion kaj ne agnoskas g\u0302ian sendependecon."}, {"text_idx": "#000059", "text": "Dum la pekinaj au\u0306toritatuloj antau\u0306enigas siajn planojn por c\u0302instila demokratio en Honkongo, leg\u0302donantoj en Honkongo, kiuj malsame komprenas veran demokration, kreas koalicion por vetoi la reformon de la elektosistemo."}, {"text_idx": "#000061", "text": "Rigardo el la marbordo Chowpatty en Mumbajo trans la golfeton al la plej muletkosta tereno en la mondo. Foto farita de Flickr-uzanto Shreyans Bhansali la 9-an de januaro 2007. (CC BY-NC-SA 2.0)"}, {"text_idx": "#000062", "text": "Diru al la mondo kion signifas malegaleco por vi. Rakontu vian historion, kundividu vian vidpunkton, diskutu kaj argumentu. C\u0302i-j\u0302au\u0306de, la 16-an de oktobro, partoprenu en la Bloga Agotago (Blog Action Day) kune kun miloj da aliaj blogistoj."}, {"text_idx": "#000063", "text": "Ekde 2007, la Bloga Agotago kunigas blogistojn el la tuta mondo por surtabligi gravajn tutmondajn temojn. Ni masive frapis la blogosferon per miloj da artikoloj pri akvo, klimatos\u0302ang\u0302o, malric\u0302eco, mang\u0302aj\u0302o kaj la povo de \u2018ni\u2019. Temas pri brila iniciato kiu kreas tutmondan agadon, tutmondan komunumon kaj bonegan dialogon. C\u0302i-jare ankorau\u0306foje Global Voices Online fieras esti oficiala partnero."}, {"text_idx": "#000064", "text": "Se mi diras \u2018malegaleco\u2019, vi diros...?\nLa vorto \u2018malegaleco\u2019 povas pensigi vin pri multaj aferoj. Eble tro multaj; g\u0302uste pro tio g\u0302i estas kerna temo, kiu devas aperi en la titoloj de artikoloj. Malegaleco povus rilati al sansistema malegaleco, ekonomia malegaleco, tutmonda malegaleco, eduka malegaleco, rasa malegaleco, seksa malegaleco, socia malegaleco, kaj multaj pliaj malegalaj\u0302oj. Esprimu viajn vidpunkton kaj spertojn en via blogo, kaj ni staru kune por diskuti malegalecon en c\u0302iuj g\u0302iaj formoj."}, {"text_idx": "#000065", "text": "Por partopreni en la Bloga Agotago vi povas registri vian propran blogon en la retejo de Blog Action Day \u2014 kaj notu, ke vi povas verki vian artikolon en iu ajn lingvo, el ajna lando. Kiam c\u0302i tiu artikolo estis verkata [la 13-an de oktobro], 1230 partoprenantoj el 109 landoj jam alig\u0302is. En Twitter, atentu la etikedojn #Blogaction14, #malegaleco, #Oct16."}, {"text_idx": "#000066", "text": "La 16-an de oktobro, ni listigos la artikolojn de la kontribuantoj de Global Voices el la tuta mondo \u2013 dau\u0306re vizitu nian retejon!"}]